**Klinovka hadia** (lat. *Ophiogomphus cecilia*) je druh vážky z podradu šidlá.

Opis
----

Pohľad na krídla samčeka.
Jej telo s dĺžkou 55 – 60 mm je žlto-zeleno sfarbené s čiernymi úzkymi pruhmi na hrudi. Samček je dlhší ako samička. V prednej časti tela prevláda nápadná zelená farba, ostatné klinovky sú väčšinou žlté. Oči sa na temene nestýkajú (poznávací znak klinoviek). Samička má na záhlaví útvary pripomínajúce rohy, ktoré iba málo prevyšujú oči. Krídla sú číre s rozpätím 65 – 75 mm. Nohy má žlté s pozdĺžnymi čiernymi pruhmi. Na vrchu zadočku má žlté škvrny. Zadoček je pri samčekoch na posledných článkoch rozšírený.

Výskyt a ohrozenie
------------------

Rozšírená je v Strednej Ázii, v Rusku, vo Východnej, Strednej a Severnej Európe.. Vo Fínsku je rozšírenie dosahuje až k polárnemu kruhu. Na území Česka sa vyskytuje väčšinou vzácne, vo východných, južných a severných Čechách býva je výskyt hojnejší. Na území Slovenska je jej výskyt súvislý na celom území. Na území Slovenska je chránená. V Česku je chránená zákonom ako silno ohrozený druh. Jej ohrozenie spočíva najmä v zániku biotopov, v ktorých sa môžu vyvíjať jej nymfy. Všeobecne tento druh ohrozuje znečistenie vody.

Spôsob života
-------------

Nymfy (larvy) sa liahnu z vajíčka po niekoľkých týždňoch. Vajíčko niekedy môže aj prezimovať, väčšinou ale prezimuje nymfa. Nymfy žijú na pieskových dnách čistých tečúcich vôd, vyhýbajú sa bahnitým dnám. Tu sa živia malým vodným hmyzom. Nymfa sa vyvíja 2 – 4 roky. Dospelé jedince sa liahnu od mája do júla. Lietajú až do konca septembra.

Dospelé klinovky zalietajú niekedy aj ďaleko od vody, nie však ďalej ako niekoľko sto metrov. Pri brehovej vegetácii lovia dospelé jedince svoju potravu, slnia sa a odpočívajú. Potom sa dajú pozorovať aj na lesných cestách, rúbaniskách a pod. často odpočívajú na zemi, kameňoch alebo na vegetácii. Samičky nemajú kladielka, preto znášajú vajíčka počas letu nad vodnou hladinou, na ktorej sú potom nesené prúdom ďalej, než sa uchytia na dne.

Referencie
----------

1. ↑  IUCN 2012. IUCN Red List of Threatened Species. Version 2012.1
2. 1 2 3 4 5  ASKEW, R. R.. *The Dragonflies of Europe*. 2. vyd. Anglicko : Harley books, 2004. ISBN 0-946589-75-5. S. 130 – 131.
3. ↑   BioLib.cz, [cit. 2008-10-14]. Dostupné online.
4. ↑  DOLNÝ, Aleš. *II.F.33, Metodika monitoringu evropsky významného druhu Ophiogomphus cecilia (Fourcroy, 1785) – klínatka rohatá*. [s.l.] : Katedra biologie a ekologie, Pøírodovìdecká fakulta Ostravské univerzity, 2005. S. 4.
5. 1 2 3 4  DAVID, Stanislav. *klinovka hadia (Ophiogomphus cecilia)* [online]. sopsr, [cit. 2012-09-13]. [www.sopsr.sk/natura/doc/priaznivy\_stav/71.doc Dostupné online.]
6. ↑  Vyhláška č. 24/2003 Z. z.
7. ↑  Vyhláška č. 175/2006 Sb.
8. ↑   *Obecné charakteristiky předmětů ochrany v rizikových chráněných územích a návrhy hodnot indikačních parametrů a managementových opatření, skupina: HMYZ*. [s.l.] : AOPK čR, 2007. S. 4 – 7.
9. ↑  DOLNÝ s. 5
10. ↑  DOLNÝ s. 6
11. ↑  OBENBERGER, Jan. *Entomologie IV*. 1. vyd. Praha : československá akademie věd, 1958. S. 279.

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Klinovka hadia**
* Spolupracuj na Wikidruhoch Wikidruhy ponúkajú informácie na tému **Klinovka hadia**

Zdroj
-----

* *Tento článok je čiastočný alebo úplný preklad článku Klínatka rohatá na českej Wikipédii.*
* Malikova, E. 2009. Ophiogomphus cecilia. In: IUCN 2012. IUCN Red List of Threatened Species. Version 2012.1. <www.iucnredlist.org>. Prístup 13. september 2012.